Publication: Magyar Közlöny
Issue: MK-2009-181 (Year: 2009, Number: 181)
Era: 2004-2010
Section: gazdálkodásáról szóló 2008. évi CV. törvény (a továb biak ban: költségvetési szervek jogállásáról szóló tör vény)
Paragraph Index: 748

14. § Az Ftv. 55. § (2) bekezdése helyébe a következõ rendelkezés lép: „(2) Egy személy tizenkét féléven át folytathat a felsõoktatásban tanulmányokat államilag támogatott képzésben (a továb biak ban: támogatási idõ), beleértve a felsõfokú szakképzést is. A fogyatékossággal élõ hallgató támogatási ideje négy félévvel megnövelhetõ. A támogatási idõbe be kell számítani a megkezdett államilag támogatott félévet is, kivéve, ha betegség, szülés vagy más, a hallgatónak fel nem róható ok miatt nem sikerült befejezni a félévet. A támogatási idõ számításánál figyelmen kívül kell hagyni a támogatási idõ terhére teljesített félévet, ha megszûnt a felsõoktatási intézmény anélkül, hogy a hallgató a tanulmányait be tudta volna fejezni, feltéve, hogy tanulmányait nem tudta másik felsõoktatási intézményben folytatni. Figyelmen kívül kell hagyni azt a félévet is, amelyet tanulmányai folytatásánál a felsõoktatási intézmény a megszûnt intézményben befejezett félévekbõl nem ismert el. A támogatási idõ legfeljebb két félévvel megnõ, ha a hallgató egységes, osztatlan képzésben vesz részt és a képzési követelmények szerint a képzési idõ meghaladja a tíz félévet. A doktori képzésben részt vevõ hallgató támogatási ideje legfeljebb további hat félévvel meghosszabbítható. Az államilag támogatott képzésben való részvételt nem zárja ki a felsõoktatásban szerzett fokozat és szakképzettség megléte, azzal a megkötéssel, hogy azonos képzési ciklusban államilag támogatott képzésben kizárólag az 56. § (3) bekezdése szerinti feltételek fennállása esetén folytathatók tanulmányok. Ezt a rendelkezést alkalmazni kell a felsõfokú szakképzés tekintetében is.”

Source: https://magyarkozlony.hu/hivatalos-lapok/8fc7d48b367b1d6c8723e8e87136563131822615/dokumentumok/69c076107dafd604ccc97472524f2b937391728d/letoltes